স্কুল সার্ভিস কমিশনের সামনে আজও অবস্থান-বিক্ষোভে চাকরিহারারা

ওয়েবডেস্ক: স্কুল সার্ভিস কমিশনের (School Service Commission) সামনে আজও অবস্থান-বিক্ষোভে চাকরিহারারা (Jobless)। গতকাল ৩ ঘণ্টারও বেশি সময় বিকাশ ভবনে (Bikash Bhavan) শিক্ষামন্ত্রী (Education Minister) সঙ্গে বৈঠকে ছিলেন চাকরিহারাদের ১৩ জন প্রতিনিধি।

যোগ্য আন্দোলনরত চাকরি হারাদের দাবিকে মান্যতা দিয়ে দেড় সপ্তাহের মধ্যে যোগ্যদের তালিকা প্রকাশ করবে শিক্ষা দফতর। একই সঙ্গে ওএম আর শিটের মিরর ইমেজ প্রকাশ করা হবে জানিয়েছেন শিক্ষামন্ত্রী। সেই সঙ্গে আইনগত পরামর্শ নেওয়া চলছে।

কিন্তু শীর্ষ আদালত (Supreme Court) থেকে যতক্ষণ পর্যন্ত চাকরি ফেরত পাবার বিষয়ে ইতিবাচক রায় না আসছে ততক্ষণ অবস্থান চালবে জানিয়েছেন আন্দোলনরত চাকরিহারারা।

আরও পড়ুন: চাকরিহারা ৪, কর্মী ও শিক্ষক সংকটে চরম দুরবস্থা ঝাড়গ্রামের স্কুলে

সুপ্রিম রায়ের পর থেকে উত্তপ্ত রাজ্য রাজনীতি। চাকুরি খুইয়েছেন প্রায় ২৬ হাজার শিক্ষক সহ শিক্ষাকর্মী। এসএসসি ভবনের সামনে চাকরিহারাদের অবস্থার বিক্ষোভ অব্যাহত। বিভিন্ন দূর দূরান্ত থেকে সন্তানকে কোলে নিয়েও শিক্ষিকারা এই অবস্থার বিক্ষোভে যোগ দিয়েছেন।

তাদের অভিযোগ, এত কষ্ট করে চাকরি পেয়েও আজ স্কুলে যাওয়ার পরিবর্তে রাস্তায় বসতে হচ্ছে। কিছু মানুষের অন্যায়ের জন্য তাদের ভুগতে হচ্ছে। বেতন পাওয়া নিয়েও চরম অনিশ্চয়তা। অনেকে আশা করছেন হয়তো বেতন মিলে যাবে। আবার অনেকের মতে, বেতন নাও পেতে পারেন তারা। এক দোলাচল অবস্থার সৃষ্টি হয়েছে। তাদের দাবি, আমরা পরীক্ষা দিয়ে যোগ্যতা থাকার জন্যই চাকরি পেয়েছি। তাহলে কেন চাকরি হারাতে হবে? ওএমআর শিটের মিরর ইমেজ প্রকাশের দাবি তুলেছেন তাঁরা। চাকরিহারাদের দাবি, শিক্ষাদফতর ওএমআর শিটের মিরর ইমেজ প্রকাশ করুক। তাহলেই সব সমস্যা মিটে যাবে। কিন্তু সেটা কেন প্রকাশ করা হচ্ছে না?